رضا شاہ پہلوی

شاہ ایران۔ اصل نام رضا خان، سپاہی کے بیٹے تھے۔ معمولی تعلیم حاصل کی۔ نوجوانی میں فوج میں بھرتی ہو گئے اور جلد ہی اعلیٰ عہدے پر فائز ہو گئے۔ 1921ء میں حکومت کا تختہ الٹ دیا اور 1923ء میں وزیر اعظم کا عہدہ خود سنبھال لیا۔ انھوں نے فارس کو ایران کا نام دیا۔ 1925ء میں خاندان قاجار خاندان کے آخری بادشاہ احمد شاہ قاجار کو معزول کرکے خود بادشاہ بن گئے اور رضا شاہ پہلوی کا لقب اختیار کیا۔ انھوں نے فوج اور ملکی نظم و نسق میں اصلاحات کیں، بیرونی ممالک کی مراعات منسوخ کر دیں اور ایران کو خارجی اثر و رسوخ سے پاک کر دیا۔ ان کے عہد میں ٹرانس ایرانین ریلوے کا اجرا ہوا اور تہران یونیورسٹی قائم ہوئی۔ دوسری عالمی جنگ میں ایران نے جرمنی کے ساتھ دوستانہ تعلقات قائم رکھے۔ اس پر برطانوی اور روسی افواج ایران میں داخل ہو گئیں۔ انگریزوں نے رضا شاہ کو تخت چھوڑنے اور اپنے بیٹے محمد رضا شاہ پہلوی کو حکومت سونپنے پر مجبور کیا۔ 1941ء میں رضا شاہ جنوبی افریقہ چلے گئے اور وہیں وفات پائی۔

حوالہ جات 

1878ء کی پیدائشیں
1944ء کی وفیات
اسلامیت کے نقاد
ایرانی شخصیات
ایرانی شیعہ
ایرانی قوم پرست
ایرانی ملحدین
ایرانی وزرائے اعظم
بیسویں صدی کی ایرانی شخصیات
پہلوی خاندان
تخت سے دستبردار شاہی حکمران
دوسری جنگ عظیم کے سیاسی رہنما
فرماں روا
صوبہ مازندران کی شخصیات
فارس کے شہنشاہ
قائدین جو بغاوت کے ذریعے اقتدار میں آئے
مازندرانی شخصیات
مذاہب کے نقاد
مسلم بادشاہ
Short description is different from Wikidata
جلاوطن سیاست دان